
住讜讻讛 讬讞 注"讗 - 驻讬专讜砖 砖讟讬讬谞讝诇抓

讜诪讜讚讛 专' 诪讗讬专 砖讗诐 讬砖 讘讬谉 谞住专 诇谞住专 讞诇诇 讻诪诇讗 专讜讞讘 谞住专 鈥� 砖诪谞讬讞 驻住诇 (住讻讱 讻砖专) 讘讬谞讬讛诐 讜讻砖专讛.


讜诪注转讛 谞讘专专: 讘砖诇诪讗 诇诪讗谉 讚讗诪专 [谞谞讬讞 诇砖讬讟转 诪讬 砖讗诪专] 讻讬 住讻讱 驻住讜诇 讘讬谉 讘讗诪爪注 讘讬谉 诪谉 讛爪讚 驻讜住诇 讘讗专讘注 讗诪讜转, 诪砖讜诐 讛讻讬 [讻讱] 住讜讻讛 讝讜 讻砖专讛, 讗诇讗 诇诪讗谉 讚讗诪专 [诇砖讬讟转 诪讬 砖讗诪专] 讻讬 讘讗诪爪注 谞驻住诇转 讛住讜讻讛 讘讗专讘注讛 讟驻讞讬诐, 讗诪讗讬 [诪讚讜注] 讗诐 讻谉 讛住讜讻讛 讻砖专讛? 讜讛专讬 讘讻诇 谞住专 讻讝讛 讬砖 讻讚讬 砖讬注讜专 诇驻住讜诇, 讜讗诐 讻谉 讗讬谉 诇住讜讻讛 讻诇 讛讻砖专!


讗诪专 专讘 讛讜谞讗 讘专讬讛 [讘谞讜] 砖诇 专讘 讬讛讜砖注: 讛讻讗 [讻讗谉] 诪讚讜讘专 讘住讜讻讛 讚诇讗 讛讜讬讗 [砖讗讬谞讛] 讗诇讗 砖诪谞讛 讗诪讜转 诪爪讜诪爪诪讜转 注住拽讬谞谉 [注讜住拽讬诐 讗谞讜], 砖讛诐 讘讚讬讜拽 讗专讘注讬诐 讜砖诪讜谞讛 讟驻讞讬诐, 讜讛转讞讬诇 讘讛谞讞转 讛住讻讱 诪谉 讛爪讚讚讬诐, 讜讬讛讬讘 [讜讛讜讗 谞讜转谉] 讘讗讜驻谉 讝讛: 谞住专 讘谉 讗专讘注 讟驻讞讬诐 讜驻住诇 讘诪讬讚讛 讝讛讛 讜谞住专 讜驻住诇 讜谞住专 讜驻住诇 诪讛讗讬 讙讬住讗 [诪爪讚 讝讛, 诪爪讚 讗讞讚], 讻讱 砖讛诪讬讚讛 讛讻讜诇诇转 诪爪讚 讝讛 讛讬讗 注砖专讬诐 讜讗专讘注 讟驻讞讬诐. 讜诇讗讞专 诪讻谉 讛谞讬讞 谞住专 讜驻住诇 讜谞住专 讜驻住诇 讜谞住专 讜驻住诇 诪讛讗讬 讙讬住讗 [诪爪讚 讝讛, 诪讛爪讚 讛谞讙讚讬], 砖讗祝 诪讬讚转诐 讛讻讜诇诇转 讛讬讗 注砖专讬诐 讜讗专讘注讛 讟驻讞讬诐, 讜注诇 讬讚讬 讻讱


讚讛讜讜 诇讛讜 [谞诪爪讗 砖讬砖 诇讛诐] 讘住讜驻讜 砖诇 讚讘专 住讜讻讛 诪住讜讻讻转 讻砖砖谞讬 驻住诇讬谉 砖讛诐 讘讬讞讚 砖诪讜谞讛 讟驻讞讬诐 爪诪讜讚讬诐 讝讛 诇讝讛 讘讗诪爪注, 讜讗讬讻讗 [讜讬砖] 讛讻砖专 住讜讻讛 讘讗诪爪注 讜讻诇 讛砖讗专 讗讬谞讜 驻住讜诇 诇讻诇 讛砖讬讟讜转, 讘讬谉 诇讚注转 讛讗讜诪专 诪砖讜诐 讚讜驻谉 注拽讜诪讛, 讘讬谉 诇讚注转 讛讗讜诪专 诪砖讜诐 住讻讱 驻住讜诇, 诇讗 讬驻住讜诇 讗诇讗 讘讗专讘注 讗诪讜转, 砖讻讬讜谉 砖讻讗谉 讬砖 驻讞讜转 诪讗专讘注 讗诪讜转, 转讛讗 讛住讜讻讛 讻砖专讛.


讗 讗诪专 讗讘讬讬: 讗讜讬专 (讞诇诇) 砖诇砖讛 讟驻讞讬诐 讘住讜讻讛 讙讚讜诇讛 (砖讛讬讗 讬转讬专讛 诪谉 讛砖讬注讜专 讛诪爪讜诪爪诐 砖诇 住讜讻讛 讻砖专讛 砖讛讜讗 砖讘注讛 讟驻讞讬诐) 讜诪讬注讟讜 诇讞诇诇 讝讛, 讘讬谉 砖诪讬注讟讜 注诇 讬讚讬 拽谞讬诐 砖讛诐 住讻讱 讻砖专 讘讬谉 讘砖驻讜讚讬谉 诪诪转讻转 砖讛诐 住讻讱 驻住讜诇 鈥� 讛讜讬 [讛专讬 讝讛] 诪讬注讜讟 讜讗讬谉 讛讞诇诇 驻讜住诇 注讜讚. 砖讛诇讜讗 注转讛 砖讜讘 讗讬谉 砖讬注讜专 讗讜讬专 讛驻讜住诇 讜诇讗 讚讬 砖讬注讜专 讻讚讬 诇驻住讜诇 讘住讻讱 驻住讜诇. 讗讜诇诐 讗诐 讛讬讛 讛讞诇诇 讘住讜讻讛 拽讟谞讛, 讗诐 诪讬注讟 讗转 讛讞诇诇 讘拽谞讬诐, 讛讜讬 [讛专讬 讝讛] 诪讬注讜讟 讜讻砖专. 讜讗诐 诪讬注讟讜 讘砖驻讜讚讬谉, 诇讗 讛讜讬 [讗讬谞讜] 诪讬注讜讟 讜驻住讜诇讛. 砖讻讬讜谉 砖讛住讜讻讛 讻讜诇讛 拽讟谞讛 诪讗讜讚 讜讬砖 讘讛 砖诇讜砖讛 讟驻讞讬诐 砖讗讬谉 讘讛诐 讛讻砖专 住讜讻讛, 讗讬谉 讚讬 讘讗专讘注转 讛讟驻讞讬诐 讛讗讞专讬诐 讻讚讬 诇讛讞砖讬讘讛 讻住讜讻讛 讻砖专讛, 讜讗讬谉 讛讞诇诇 讛讝讛 谞讞砖讘 讻住转讜诐.


讜诪注讬专讬诐: 讜讛谞讬 诪讬诇讬 [讜讚讘专讬诐 讗诇讛] 讗诪讜专讬诐 讻砖讛讬讛 讞诇诇 讝讛 诪谉 讛爪讚, 砖讗讝 谞讬转谉 诇讜诪专 讚讬谉 诇讘讜讚, 砖讻诇 讞诇诇 讛驻讞讜转 诪砖诇讜砖讛 讟驻讞讬诐 谞讞砖讘 讻住转讜诐. 讗讘诇 讗诐 讛讬讛 讛讞诇诇 讘讗诪爪注 鈥� 驻诇讬讙讬 [谞讞诇拽讜] 讘讛 专讘 讗讞讗 讜专讘讬谞讗, 讞讚 [讗讞讚] 诪讛诐 讗诪专: 讬砖 诇讘讜讚 讙诐 讘讗诪爪注, 讜讗祝 讞诇诇 驻讞讜转 诪砖诇讜砖讛 砖诐 谞讞砖讘 讻讗讬诇讜 讗讬谞讜; 讜讞讚 [讜讗讞讚] 诪讛诐 讗诪专: 讗讬谉 诇讘讜讚 讘讗诪爪注, 讜讻诇 讚讘专 砖讬砖 讘讜 讞诇诇 讘讗诪爪注讜 讗讬谉 讗讜诪专讬诐 讘讜 诇讘讜讚.


讜诪住讘讬专讬诐: 诪讗讬 讟注诪讬讛 讚诪讗谉 讚讗诪专 [诪讛 讟注诪讜 砖诇 诪讬 砖讗诪专] 讻讬 讬砖 诇讘讜讚 讘讗诪爪注 鈥� 讚转谞讬讗 [砖讻谉 砖谞讬谞讜 讘讘专讬讬转讗]: 拽讜专讛 砖诇 讛讻砖专 诪讘讜讬 讛讬讜爪讗讛 诪讻讜转诇 讝讛 讜讗讬谞讛 谞讜讙注转 讘讻讜转诇 讗讞专 砖讻谞讙讚讜, 讜讻谉 砖转讬 拽讜专讜转, 讗讞转 讬讜爪讗讛 诪讻讜转诇 讝讛 讜讗讞转 讬讜爪讗讛 诪讻讜转诇 讗讞专 讜讗讬谞谉 谞讜讙注讜转 讝讜 讘讝讜, 讗祝 砖讛谉 诪拽讘讬诇讜转 鈥� 讗诐 讛讬讛 讛专讜讜讞 讘讬谉 讛拽讜专讜转 讗讜 讘讬谉 讛拽讜专讛 讜讛讻讜转诇 驻讞讜转 诪砖诇砖讛 讟驻讞讬诐, 讗讬谞讜 爪专讬讱 诇讛讘讬讗 拽讜专讛 讗讞专转, 诇驻讬 砖讗谞讜 讞讜砖讘讬诐 讗讜转诐 讻爪诪讜讚讬诐 讝讛 诇讝讛. 讗讜诇诐 讗诐 讛讬讛 讛专讜讜讞 砖诇砖讛 讟驻讞讬诐 鈥� 爪专讬讱 诇讛讘讬讗 拽讜专讛 讗讞专转. 讜诪讻讗谉 诪砖诪注 砖讗驻讬诇讜 讘讗诪爪注 讗讜诪专讬诐 诇讘讜讚, 砖讘驻讞讜转 诪砖诇讜砖讛 讟驻讞讬诐 砖转讬 讛拽讜专讜转 谞讞砖讘讜转 讻爪诪讜讚讜转 讝讜 诇讝讜.


讜砖讜讗诇讬诐: 讜讗讬讚讱 [讜讛讗讞专] 讛讗讜诪专 砖讗讬谉 诇讘讜讚 讘讗诪爪注, 讛诇讗 诇讻讗讜专讛 专讗讬讛 讙诪讜专讛 讛讬讗 诪讛讻砖专 诪讘讜讬 讻谞讙讚 砖讬讟转讜! 讜诪住讘讬专讬诐 砖讛讜讗 注讜谞讛 注诇 讻讱: 砖讗谞讬 [砖讜谞讜转] 讛拽讜专讜转 砖讛诐 诪讚专讘谞谉 [诪讚讘专讬 住讜驻专讬诐], 砖讻讬讜谉 砖讻诇 讗讬住讜专 讛讟诇讟讜诇 讘诪讘讜讬 讜讛讻砖专 讛诪讘讜讬 讘讟诇讟讜诇 注诇 讬讚讬 转讬拽讜谉 讘拽讜专讛 讛讜讗 诪转拽谞转 讞讻诪讬诐 讘诇讘讚, 诇讻谉 讛拽讬诇讜 讘讜 讘讻诪讛 讚讘专讬诐, 讜讗讬谉 诪讻讗谉 专讗讬讛 诇讚讬谞讬诐 讗讞专讬诐.


诪讗讬 讟注诪讗 讚诪讗谉 讚讗诪专 [诪讛 讟注诪讜 砖诇 诪讬 砖讗诪专] 讻讬 讗讬谉 诇讘讜讚 讘讗诪爪注 鈥� 讚转谞谉 [砖讻谉 砖谞讬谞讜 讘诪砖谞讛]: 讗专讜讘讛 砖讘讘讬转 讜讘讛 驻讜转讞 讟驻讞, 讻诇讜诪专: 砖讞诇诇讛 讟驻讞 注诇 讟驻讞 讗诐 讛讬转讛 讟讜诪讗讛 (讟讜诪讗转 诪转) 讘讘讬转 鈥� 讻讜诇讜 讟诪讗 讻讚讬谉 讗讛诇 讛诪转, 讜诪讛 砖诪讜谞讞 讻谞讙讚 讛讗专讜讘讛 鈥� 讟讛讜专, 诇驻讬 砖注诇 讚讘专 讝讛 讗讬谉 讛讘讬转 诪讗讛讬诇. 讜讗诐 讛讬转讛 讛讟讜诪讗讛 诪讜谞讞转 讻谞讙讚 讛讗专讜讘讛, 砖谞诪爪讗 砖讗讬谉 讻讬住讜讬 讗讛诇 注诇 讛讟讜诪讗讛 注爪诪讛, 讻诇 讛讘讬转 讻讜诇讜 讟讛讜专.


讜讻谉 讛讚讬谉 讗诐 讗讬谉 讘讗专讜讘讛 驻讜转讞 讟驻讞, 讟讜诪讗讛 讘讘讬转 鈥�/b> 诪讛 砖讻谞讙讚 讛讗专讜讘讛, 讟讛讜专. 讜讗诐 讛讬转讛 讛讟讜诪讗讛 诪讜谞讞转 讻谞讙讚 讛讗专讜讘讛 鈥� 讻诇 讛讘讬转 讻讜诇讜 讟讛讜专. 讜讛诇讗 讞诇诇 讛讗专讜讘讛 讗讬谉 讘讜 讗祝 讟驻讞 讗讞讚, 讜讗诐 讗谞讜 讗讜诪专讬诐 诇讘讜讚 讗祝 讘讗诪爪注 讛专讬 讞诇诇 讝讛 讛讬讛 爪专讬讱 诇讛讬讞砖讘 讻住转讜诐, 讜讗专讜讘讛 讝讜 讛讬转讛 爪专讬讻讛 诇讛转讘讟诇 讜诇讛讬讞砖讘 讻讞诇拽 诪谉 讛讘讬转. 讜诪讗讞专 讜讘讻诇 讝讗转 诪转讞砖讘讬诐 讘讞诇诇 讝讛 讜专讜讗讬诐 讗讜转讜 讻驻转讜讞, 诪砖诪注 砖讗讬谉 讚讬谉 诇讘讜讚 讘讗诪爪注.


讜砖讜讗诇讬诐: 讜讗讬讚讱 [讜讛讗讞专] 诪讛 注讜谞讛 讛讜讗 诇讛讜讻讞讛 讝讜? 讜诪砖讬讘讬诐: 砖讗谞讬 [砖讜谞讜转] 讛诇讻讜转 讟讜诪讗讛 讚讛讻讬 讙诪讬专讬 诇讛讜 [砖讻讱 诇诪讜讚讬诐 讘诪住讜专转 讗讜转谉] 讜讻讜诇谉 讛诇讻讛 诇诪砖讛 诪住讬谞讬, 讜讚讬谞讬 讗讛诇 讛讟讜诪讗讛 诪讬讜讞讚讬诐 讛诐 讘讻诇 驻专讟讬讛诐 讜讗讬谉 诇诇诪讜讚 诪讛诐 诇讛诇讻讜转 讗讞专讜转.


讘 讚专砖 专' 讬讛讜讚讛 讘专 讗诇注讗讬: 讘讬转 砖谞驻讞转 讜住讬讻讱 注诇 讙讘讬讜 鈥� 讛专讬 讝讜 住讜讻讛 讻砖专讛. 讗诪专 诇驻谞讬讜 专' 讬砖诪注讗诇 讘专' 讬讜住讬: 专讘讬 驻专讬砖 [驻专砖 讚讘专讬讱], 讻讱 驻讬专砖 讗讘讗: 讗诐 讛讬讛 讛专讬讜讞 讘讬谉 讛讻讜转诇 诇驻讞转 讗专讘注 讗诪讜转 鈥� 驻住讜诇讛, 驻讞讜转 诪讗专讘注 讗诪讜转 鈥� 讻砖专讛. 


讗讙讘 住讬驻讜专 讝讛, 诪讘讬讗讬诐 住讬驻讜专 讚讜诪讛 讘注谞讬谉 讗讞专. 讚专砖 专' 讬讛讜讚讛 讘专 讗诇注讗讬: 讛讚讙 讛拽专讜讬 讗讘专讜诪讗 鈥� 砖专讬讗 [诪讜转专], 讗祝 注诇 驻讬 砖讚讙 讝讛 拽讟谉 讘讬讜转专 讜讻砖讛讜讗 谞讬爪讜讚 谞讬爪讜讚讬诐 注诪讜 讚讙讬诐 讟诪讗讬诐 讛讚讜诪讬诐 诇讜 讜拽讬讬诐 拽讜砖讬 讘讝讬讛讜讬讜. 讗诪专 诇驻谞讬讜 专' 讬砖诪注讗诇 讘专' 讬讜住讬: 专讘讬, 驻专讬砖 [驻专砖 讚讘专讬讱], 讻讱 讗诪专 讗讘讗: 讗讘专讜诪讗 砖诇 诪拽讜诐 驻诇讜谞讬 砖讘谞讛专讜转 砖讘讜 拽讬讬诪讬诐 讙诐 讚讙讬诐 讟诪讗讬诐 鈥� 讗住讜专讛, 讜讗讬诇讜 砖诇 诪拽讜诐 驻诇讜谞讬 砖讘谞讛专讜转 砖讘讜 讗讬谉 拽讬讬诪讬诐 讚讙讬诐 讟诪讗讬诐 鈥� 诪讜转专转.


讜诪注讬专讬诐: 讜讚讘专讬诐 讗诇讛 讻讬 讛讗 [讻诪讜 讝讛] 砖讗诪专 讗讘讬讬: 讛讗讬 爪讞谞转讗 讚讘讘 谞讛专讗 砖专讬讗 [讗讜转诐 讚讙讬诐 拽讟谞讬诐 砖诇 谞讛专 讘讘 诪讜转专讬诐]. 讜砖讜讗诇讬诐: 诪讗讬 讟注诪讗 [诪讛 讛讟注诐] 讛转讬专诐 讻讜诇诐 讜诇讗 讞砖砖 诇讚讙讬诐 讟诪讗讬诐? 讗讬诇讬诪讗 诪砖讜诐 讚专讚讬驻讬 诪讬讗 [讗诐 转讗诪专 诪砖讜诐 砖讛诪讬诐 砖诐 专讚讜驻讬诐, 讝讜专诪讬诐 讘讞讝拽讛] 讜讛讗讬 [讜讝讛] 讛讚讙 讟诪讗, 讻讬讜谉 讚诇讬转 诇讬讛 [砖讗讬谉 诇讜] 讞讜讟 讛砖讚专讛 诇讗 诪爪讬 拽讗讬诐 [讗讬谞讜 讬讻讜诇 诇注诪讜讚] 讘诪讬诐 讗诇讛 讜讛讜讗 诪讜砖诇讱 诪转讜讻诐, 讜诇讻谉 讚讙讬 谞讛专 讘讘 讻讜诇诐 讻砖专讬诐. 讜讗讜诇诐 谞讬诪讜拽 讝讛 讗讬谞讜 谞讻讜谉: 讜讛讗 拽讗 讞讝讬谞谉 讚拽讗讬 [讜讛专讬 专讜讗讬诐 讗谞讜 砖注讜诪讚讬诐, 拽讬讬诪讬诐] 讚讙讬诐 讟诪讗讬诐 讙诐 讘谞讛专讜转 讛讝讜专诪讬诐 讘讞讝拽讛!


讗诇讗 诪砖讜诐 讚诪诇讬讞讬 诪讬讗 [砖诪诇讜讞讬诐 讛诪讬诐] 讘谞讛专 讘讘 讜讛讗讬 [讜讝讛] 讛讚讙 讛讟诪讗, 讻讬讜谉 讚诇讬转 诇讬讛 拽讬诇驻讬 [砖讗讬谉 诇讜 拽砖拽砖讬诐] 诇讗 诪爪讬 拽讗讬 [讗讬谞讜 讬讻讜诇 诇注诪讜讚, 诇讛转拽讬讬诐] 讘诪讬诐 诪诇讜讞讬诐. 讜讗祝 讝讛 讗讬谞谞讜 谞讻讜谉 鈥� 讜讛讗 拽讗 讞讝讬谞谉 讚拽讗讬 [讜讛专讬 专讜讗讬诐 讗谞讜 砖讛讜讗 注讜诪讚, 拽讬讬诐], 讗诇讗 讬砖 诇讜诪专 砖拽讘注 注讜讘讚讛 谞住讬讜谞讬转: 诪砖讜诐 讚诇讗 诪专讘讛 讟讬谞讬讬讛讜 [砖讗讬谉 诪讙讚诇 讛讘讜抓 砖诇讛诐] 讚讙 讟诪讗. 砖讗讬谉 讛转谞讗讬诐 讘谞讛专 讝讛 诪转讗讬诪讬诐 诇讙讬讚讜诇诐 砖诇 讚讙讬诐 讟诪讗讬诐. 讗诪专 专讘讬谞讗: 讜讛讗讬讚谞讗 [讜注讻砖讬讜] 砖砖讬谞转讛 讛诪诇讻讜转 讜讘谞转讛 转注诇讜转 讘讬谉 讛谞讛专讜转, 讚砖驻讻讬 [砖谞砖驻讻讬诐] 谞讛专 讗讬转谉 讜谞讛专 讙诪讚讗 诇讛转诐 [诇砖诐] 讜谞讛专 讘讘 砖讜讘 讗讬谞讜 讻诪讜 砖讛讬讛 诪转讞讬诇讛 讜诪讬诐 讗讞专讬诐 诪注讜专讘讬诐 讘讜 讜谞砖转谞讜 转谞讗讬 讛诪讞讬讛 讘谞讛专 讝讛, 讛专讬 讗住讬专讗 [讗住讜专讛] 讛讚讙讛 砖诇 谞讛专 讝讛 诇诇讗 讘讚讬拽讛 诪讚讜拽讚拽转.


讙 讗转诪专 [谞讗诪专] 砖讞诇拽讜 讗诪讜专讗讬诐 讘讘注讬讛 讛讘讗讛; 住讬讻讱 注诇 讙讘讬 讗讻住讚专讛 砖讬砖 诇讛 驻爪讬诪讬谉 (注诪讜讚讬诐) 讘爪讬讚讛 讛驻转讜讞 鈥� 讻砖专讛. 讜讗诐 讗讬谉 诇讛 驻爪讬诪讬谉, 讗讘讬讬 讗诪专: 讻砖专讛, 讜专讘讗 讗诪专: 驻住讜诇讛, 讜诪住讘讬专讬诐 讗转 砖讬讟讜转讬讛诐; 讗讘讬讬 讗诪专 讻砖专讛

